Lisa 2
								
TOETUSLEPING
 
/kuupäev digiallkirjas/

LEPINGU POOLED

Finantseerija	
nimetus			Narva Linna Arenduse ja Ökonoomika Amet
registrikood 			75029524
juriidiline aadress		Peetri pl 3-5, Narva
esindaja			Anne Veevo 
amet				direktor
esindamise alus		põhimäärus
telefon				+372 35 99140
e-post 				areng@narva.ee  

Toetuse saaja 
ärinimi						
registrikood					
juriidiline aadress					
esindaja
amet					
esindamise alus				
telefon		
e-post 	
			

edaspidi nimetatud eraldi Pool ja koos Pooled, sõlmisid  käesoleva Lepingu alljärgnevas:


1. Lepingu ese
1.1. Lepingu esemeks on Toetuse saaja projekti toetamine Narva linna eelarveliste rahaliste vahendite sihtotstarbelise kasutamise abil vastavalt 26.06.2026 määrusele nr 7 „Ettevõtlustoetuse andmise kord“ (edaspidi Kord), Toetuse saaja ___ ___ 20__ taotlusele (edaspidi Taotlus) ning Taotluse rahuldamise otsusele nr   ___ ___ 20__.
1.2. Finantseerija eraldab Toetuse saajale ettevõtlustoetuse eesmärgiga toetada Toetuse saaja äritegevuse arendamist.
1.3. Finantseerija eraldatud toetust käsitletakse vähese tähtsusega abina Konkurentsiseaduse §33 mõttes juhul, kui toetus vastab Konkurentsiseaduse ja teistes Eesti Vabariigi ja EL õigusaktides viidatud vähese tähtsusega abi tunnustele. Toetuse eraldamisel lähtutakse riigiabi reeglitest.

2. Ettevõtlustoetuse summa ja sihtotstarve
2.1. Ettevõtlustoetuse (edaspidi Toetus) ülemmääraks on ____% projekti kogumaksumusest, kuid mitte rohkem kui _____________ eurot. Omafinantseering moodustab ____%, mis on _____________ eurot.
2.2. Toetust kasutatakse projekti ___________________ (projekti nimetus) (edaspidi Projekt) teostamiseks.

3. Ettevõtlustoetuse eraldamise kord ja eeldused
3.1. Lepingu sõlmimisel lähtuvad Pooled Korrast.
3.2. Toetus makstakse välja tegelike kulude alusel.
3.3. Projekti abikõlblikkuse periood: ___ ___ 20__ – ___ ___ 20__.
3.4. Finantseerija hüvitab abikõlblikud kulud tagantjärele tingimusel, et kõik tegevused toimusid ja kulud tehti Projekti abikõlblikkuse perioodil.

4. Aruannete esitamine
4.1. Kui Projekti abikõlblikkuse periood on pikem kui kolm kuud, on Toetuse saajal õigus esitada üks kord kolme kuu jooksul vahearuandeid koos kuluaruannetega. Toetuse saaja peab lisama kuluaruandele kulude aluseks olevad dokumendid ja kulude tasumist, sealhulgas käibemaksu ja omafinantseeringu tasumist, tõendavad dokumendid. Kulud peavad olema kantud raamatupidamise algdokumentide alusel ja pangaülekandega. 
4.2. Toetuse saaja võib Projekti kestel esitada kokku kuni 3 (kolm) vahearuannet, eeldusel et Projekti kestus on 12 kuud.
4.3. Lõpparuanne esitatakse 20 tööpäeva jooksul peale Projekti abikõlblikkuse perioodi lõppemist elektrooniliselt e-posti aadressile areng@narva.ee. Lõpparuande ja selle juurde kuuluvate dokumentide esitamine on käesoleva Lepingu kohaselt kohustuslik.
4.4. Finantseerija vaatab aruanded läbi ja vajadusel nõuab täiendavaid dokumente või lisateavet. Täiendavate dokumentide või teabe edastamise nõude täidab Toetuse saaja Finantseerija määratud tähtaja jooksul. Üldjuhul on tähtaeg 5 tööpäeva.
4.5. Kui toetuse saaja ei nõustu Finantseerija esitatud märkustega aruande kohta ja ei esita etteantud tähtaja jooksul parandatud ja allkirjastatud aruannet, on Finantseerijal õigus Toetuse saaja esitatud aruanne heaks kiita osaliselt (ainult kinnitatud abikõlblike kulutuste ulatuses).

5. Toetuse väljamaksmine
5.1. Finantseerija teeb vahemaksed, arvestades järgnevat:
5.1.1. Vahemakse tehakse 10 tööpäeva jooksul pärast seda, kui Finantseerija on Toetuse saaja esitatud vastava perioodi vahearuande kinnitanud.
5.1.2. Vahearuande põhjal väljamakstava Toetuse suuruse määramisel lähtutakse Lepingust ning kuluaruandele lisatud abikõlblike kulude tegemist tõendavatest dokumentidest.
5.2. Pärast seda, kui Finantseerija on vahearuande kinnitanud, esitab Toetuse saaja väljamakse taotluse, kusjuures omafinantseeringu määr peab vastama lepingus fikseeritud omafinantseeringu määrale.
5.3. Toetuse viimane väljamakse peab moodustama vähemalt 25% Projekti kogutoetuse summast.
5.4. Lõppmakse tehakse 10 tööpäeva jooksul pärast lõpparuande kinnitamist.
5.5. Toetuse maksesummad kantakse Toetuse saaja pangakontole väljamakse taotluses sätestatud summa alusel.

6. Kohustused
6.1. Toetuse saaja on kohustatud:
6.1.1. tegema Projekti kulud ja tegevused Toetuse saaja ja Finantseerija vahel sõlmitud Lepingus sätestatud Projekti abikõlblikkuse perioodi jooksul; 
6.1.2. arvestama, et käibemaks on Toetuse raames abikõlblik üksnes juhul, kui Toetuse saajal puudub õigus selle tagastamiseks või sisendkäibemaksuna mahaarvamiseks käibemaksuseaduse alusel;
6.1.3. kasutama toetuse eest soetatud vara (nii asju kui õigusi) sihtotstarbeliselt Projekti teostamise ajal ja vähemalt 3 (kolme) aasta jooksul arvates Projekti lõppemisest;
6.1.4. esitama aruande/aruandeid koos kuluaruannetega Lepinguga  sätestatud tähtajal e-posti aadressile areng@narva.ee; 
6.1.5. esitama Finantseerija kirjaliku päringu alusel Projekti elluviimise järgsete aruannete koostamiseks vajalikud andmed 5 tööpäeva jooksul päringu saamisest arvates ning seda kolme aasta jooksul alates Projekti lõppemisest;
6.1.6. kasutama toetuse abil rahastatud tegevuste teostamisel Korras kehtestatud logo, märgistama toetuse abil ostetud seadmeid, renoveeritud või sisustatud hooneid või ruume ning klientide vastuvõtmise või teenindamise ruume logoga, hoidma talle kasutamiseks antud logot heaperemehelikult ja tagama selle paigalduse vastavalt käesoleva korra nõuetele. Logo seadmetel ja ruumides tuleb kasutada Projekti algusest ja vähemalt kolm aastat pärast Projekti lõppemist;
6.1.7. viitama kõigis Projekti või toetust käsitlevates esinemistes, sõnavõttudes, trükistes, artiklites ning muudes kirjalikes ja suulistes avaldustes Narva linnale kui Projekti toetajale;
6.1.8. Projekti elluviimise käigus esialgses Projektis muudatuste tegemisel pöörduma Finantseerija poole vastava avaldusega ning saama tema eelneva kirjaliku nõusoleku, kui eelarve mõne artikli maht muutub rohkem kui 30%. Muudatus on lubatud tingimusel, et toetuse kogusumma ei suurene;
6.1.9. säilitama Projektidega seotud dokumente 5 aasta jooksul alates Projekti lõppemisest;
6.1.10. viivitamata kirjalikult teavitama Finantseerijat kõigist asjaoludest, mis võivad mõjutada Projekti elluviimist või käesolevast Lepingust tulenevate kohustuste täitmist. Sealhulgas tuleb teavitada kohtumenetlustest, kavandatavast likvideerimisest või ümberkujundamisest, tegevuse lõpetamisest, pankroti väljakuulutamisest, seadusliku või volitatud esindaja muutumisest ning muudest olulistest asjaoludest ka juhul, kui vastavad muudatused on kantud äriregistrisse või avalikustatud;
6.1.11. tagastama eraldatud toetuse (või osa sellest) hiljemalt Finantseerija vastavasisulises nõudmises määratud tähtajaks;
6.1.12. esitama Finantseerijale kõik vajalikud andmed Euroopa Liidu riigiabi või vähese tähtsusega abi andmist reguleerivate õigusaktide nõuete täitmiseks, kui käesoleva Lepingu alusel antav toetus kujutab endast Euroopa Liidu toimimise lepingu artikli 107 lõike 1 tähenduses riigiabi või vähese tähtsusega abi.
6.2. Finantseerija on kohustatud:
6.2.1. maksma Toetuse saajale Toetust lepingus sätestatud tingimustel ja korras;
6.2.2. tegema asjakohased toetusmeetme dokumendid, juhendmaterjalid ning Finantseerijale esitamiseks vajalikud aruandevormid kättesaadavaks Toetuse saajale;
6.2.3. informeerima Toetuse saajat viivitamatult toetuse summa ja/või maksegraafiku muutmisest, kui selline muudatus tehakse;
6.2.4. kontrollima Lepingu punktis 4 nimetatud aruandeid;
6.2.5. väljastama Toetuse saajale 10 tööpäeva jooksul alates vahearuande või lõpparuande laekumisest kas kinnituse või vajadusel päringu kulutuste asjakohasuse ja abikõlblikkuse kontrollimisel tuvastatud puuduste kohta.

7. Õigused
7.1. Toetuse saajal on õigus:
7.1.1. vajadusel taotleda Projekti abikõlblikkuse perioodi pikendamist, kui Projekti elluviimisel on ilmnenud Toetuse saajast sõltumatud erakordsed või ettenägematud asjaolud. Taotlus esitatakse elektrooniliselt e-posti aadressile areng@narva.ee enne Projekti abikõlblikkuse perioodi lõppu. Finantseerija otsustab taotluse rahuldamise või rahuldamata jätmise ning teavitab Toetuse saajat oma otsusest e-posti teel 10 (kümne) tööpäeva jooksul taotluse saamisest arvates. Taotluse rahuldamise korral loetakse Projekti abikõlblikkuse perioodi lõpuks taotluses märgitud kuupäev.
7.1.2. Finantseerijal on õigus:
7.1.3. nõuda Toetuse saajalt Projekti elluviimisega seotud lisateavet ja dokumente, tutvuda enne Projekti algust, Projekti elluviimise ajal ning pärast Projekti lõppemist kõigi Projektiga seotud dokumentidega ning teostada kontrolli toetuse sihtotstarbelise kasutamise, Projekti elluviimise ja Lepingu tingimuste täitmise üle, sealhulgas kohapeal;
7.1.4. teha täiendavaid päringuid või nõuda lisateavet juhul, kui Projekti vahe- ja/või lõpparuanne on puudustega. 

8. Toetuse tagasinõudmine 
8.1. Lepingu võib üles öelda ja eraldatud toetuse võib tagasi nõuda täielikult või osaliselt järgmistel juhtudel: 
8.1.1. Toetuse mittesihipärasel kasutamisel;
8.1.2. Toetuse saaja poolt Korra või Lepingu tingimuste rikkumisel;
8.1.3. Toetuse saaja poolt valeandmete esitamisel.
8.2. Lepingu ülesütlemise ja Toetuse tagasinõudmise ning tagastamise tähtaja määramise otsustab Finantseerija.
8.3. Eraldatud Toetuse tagastamise maksimaalne tähtaeg on kolm kuud tagasinõude esitamise päevast arvates.
8.4. Eraldatud Toetuse tagastamisega viivitamisel peab Toetuse saaja tasuma Finantseerijale viiviseid 0,05 % päevas tähtaegselt tagastamata jäetud summast.

9. Lepingu ülesütlemise kord ja tagajärjed
Lepingu rikkumisel Toetuse saaja poolt esitab Finantseerija Toetuse saajale hoiatuse, millega teavitab rikkumisest ja määrab mõistliku tähtaja rikkumiste kõrvaldamiseks. Juhul, kui Toetuse saaja ei kõrvalda rikkumisi Finantseerija poolt määratud tähtajaks, on Finantseerijal õigus Leping üles öelda. Lepingu ülesütlemisel peab Toetuse saaja tagastama Toetuse summa Finantseerija poolt määratud tähtaja jooksul. 

10. Lepingu jõustumine ja kehtivusaeg
10.1. Käesolev leping jõustub allakirjutamise päevast ja lõppeb Poolte poolt oma kohustuste nõuetekohase täitmisega.
10.2. Lepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise päeval, kui Pooled ei lepi kokku teisiti. Käesolevat lepingut puudutavad suulised kokkulepped ei ole Finantseerijale siduvad.

11. Muud tingimused
Vaidlused, mis tekivad Lepingu täitmise käigus, lahendatakse läbirääkimiste teel ja kokkuleppel. Kui Pooled kokkulepet ei saavuta, lahendatakse vaidlus seadusega ettenähtud korras.


Pooled ja poolte rekvisiidid

Poolte allkirjad
(allkirjastatud digitaalselt)										


